CELEX: 32021D0904
Language: hu
Date: 2021-06-03 00:00:00
Title: A Tanács (KKBP) 2021/904 határozata (2021. június 3.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) jogállamiság-missziójáról (EULEX Koszovó) szóló 2008/124/KKBP együttes fellépés módosításáról

2021.6.4.   
               
               
                  HU
               
               
                  Az Európai Unió Hivatalos Lapja
               
               
                  L 197/114
               
            
         A TANÁCS (KKBP) 2021/904 HATÁROZATA
         (2021. június 3.)
         az Európai Unió koszovói (*) jogállamiság-missziójáról (EULEX Koszovó) szóló
         2008/124/KKBP együttes fellépés módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2008. február 4-én elfogadta a 2008/124/KKBP együttes fellépést (1).
                  
               
                     (2)
                  
                  
                     A Tanács 2020. június 11-én elfogadta a 2008/124/KKBP együttes fellépés módosításáról szóló (KKBP) 2020/792 határozatot (2), amellyel 2021. június 14-ig meghosszabbította a missziót.
                  
               
                     (3)
                  
                  
                     Az EULEX KOSZOVÓ [helyesen: EULEX Koszovó] stratégiai felülvizsgálata keretében a Politikai és Biztonsági Bizottság (PBB) megállapodásra jutott arról, hogy a missziót 2023. június 14-ig meg kell hosszabbítani, valamint hogy az EU által támogatott párbeszédhez nyújtandó operatív támogatás feladatát 2022. december 31-ig át kell ruházni az Európai Unió koszovói irodájára.
                  
               
                     (4)
                  
                  
                     E határozat egyetlen rendelkezése sem értelmezhető úgy, mint amely sérti az EULEX Koszovót érintő igazságszolgáltatási eljárásokban résztvevő bírák és ügyészek függetlenségét és autonómiáját.
                  
               
                     (5)
                  
                  
                     Az EULEX Koszovónak a valamely tagállamba áthelyezett bírósági eljárásokban segítségnyújtást biztosító tevékenységei sajátos jellegéből adódóan e határozatban helyénvaló meghatározni a valamely tagállamba áthelyezett bírósági eljárásokban való segítségnyújtás fedezésére előirányzott összeget, továbbá előírni a költségvetés e részének vissza nem térítendő támogatás útján történő végrehajtását.
                  
               
                     (6)
                  
                  
                     A 2008/124/KKBP együttes fellépést ennek megfelelően módosítani kell.
                  
               
                     (7)
                  
                  
                     Az EULEX Koszovó végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések megvalósulását,
                  
               ELFOGADTA EZT A HATÁROZATOT:
         
            1. cikk
            A 2008/124/KKBP együttes fellépés a következőképpen módosul:
            
                        1.
                     
                     
                        A 3. cikk a következő mondattal egészül ki:
                        „Az EU által támogatott párbeszédhez nyújtandó operatív támogatás feladatát 2022. december 31-ig át kell ruházni az Európai Unió koszovói irodájára.”
                     
                  
                        2.
                     
                     
                        A 16. cikk a következőképpen módosul:
                        
                                    a)
                                 
                                 
                                    Az (1) bekezdés a következő albekezdéssel egészül ki:
                                    „Az EULEX Koszovó kiadásainak fedezésére szánt pénzügyi referenciaösszeg a 2021. június 15-től 2023. június 14-ig tartó időszakra 173 693 683 EUR. Az említett összegből az EULEX Koszovó megbízatásának Koszovóban történő végrehajtásával kapcsolatos kiadások fedezésére szánt összeg 57 900 000 EUR, a valamely tagállamba áthelyezett bírósági eljárásokban történő segítségnyújtás fedezésére szánt összeg pedig 115 793 683 EUR.
                                    A Bizottság vissza nem térítendő támogatásról szóló megállapodást ír alá a 115 793 683 EUR összegről az áthelyezett bírósági eljárások lebonyolításáért felelős hivatal nevében eljáró hivatalvezetővel. E vissza nem térítendő támogatásról szóló megállapodásra az (EU, Euratom) 2018/1046 európai parlamenti és tanácsi rendeletben (*1) a vissza nem térítendő támogatásokra vonatkozóan meghatározott szabályokat kell alkalmazni.
                                    Az EULEX Koszovó számára a következő időszakra előirányzandó pénzügyi referenciaösszegről a Tanács határoz.
                                    
                                       (*1)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).”;"
                        
                                 
                              
                                    b)
                                 
                                 
                                    a (4) bekezdés helyébe a következő szöveg lép:
                                    
                                       „(4)   Az (1) bekezdésben említett, a valamely tagállamba áthelyezett bírósági eljárásokban való segítségnyújtással kapcsolatos kiadások fedezését szolgáló összegek kivételével az EULEX Koszovó felel a misszió költségvetésének pénzügyi végrehajtásáért. Az EULEX Koszovó e célból megállapodást ír alá a Bizottsággal.”
                                    
                                 
                              
                  
                        3.
                     
                     
                        A 20. cikk második bekezdésének első mondata helyébe a következő szöveg lép:
                        „Ez az együttes fellépés 2023. június 14-én hatályát veszti.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. június 3-án.
            
               
                  a Tanács részéről
               
               
                  az elnök
               
               P. N. SANTOS
            
         
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  A Tanács 2008/124/KKBP együttes fellépése (2008. február 4.) az Európai Unió koszovói jogállamiság-missziójáról, EULEX KOSOVO (HL L 42., 2008.2.16., 92. o.).
         
            (2)  A Tanács (KKBP) 2020/792 határozata (2020. június 11.) az Európai Unió koszovói jogállamiság-missziójáról (EULEX Koszovó) szóló 2008/124/KKBP együttes fellépés módosításáról (HL L 193., 2020.6.17., 9. o.).